Diari Oficial de la Generalitat Valenciana


Sumari del DOGV 2524, del 07-06-1995 (1995/834992)

RESOLUCIÓ de 5 de maig de 1995, de la Direcció General de Personal de la Conselleria d'Educació i Ciència, per la qual es convoca un concurs públic de mèrits per a la provisió dels llocs de directors dels centres de professors d'Alacant, Alcoi i Ontinyent i del Centre Específic de Formació Professional de Cheste i s'aproven les bases de la convocatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2524

Data del DOGV
:   07-06-1995

Secció del DOGV
:   AUTORITATS I PERSONAL

Número del document
:   1995/834992


Data del document
:   05-05-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 5 de maig de 1995, de la Direcció General de Personal de la Conselleria d'Educació i Ciència, per la qual es convoca un concurs públic de mèrits per a la provisió dels llocs de directors dels centres de professors d'Alacant, Alcoi i Ontinyent i del Centre Específic de Formació Professional de Cheste i s'aproven les bases de la convocatòria.   
Amb data 22 de març de 1993, el Govern Valencià va aprovar el Decret 42/1993, que substitueix un altre anterior vigent des de l'any 1985, pel qual es regula la creació, l'estructura i el funcionament dels centres de professors (CEP) de la Comunitat Valenciana tenint en compte, d'una banda, els articles 55 i 56 de la Llei Orgànica 1/1990, de 3 d'octubre, d'Ordenació General del Sistema Educatiu (LOGSE) que preveu la importància de la formació permanent del professorat i el compromís de l'Administració Educativa de fomentar el desenvolupament de programes de formació i, de l'altra, l'experiència obtinguda en el funcionament dels CEP a la Comunitat Valenciana des de la seua creació.  
L'esmentat Decret 42/1993 indica les funcions de la direcció dels centres de professors i estableix el procediment de selecció, tot això amb la finalitat de reforçar l'eficàcia i la professionalitat dels òrgans de govern del CEP i garantir una millor consecució dels seus propis fins.  
L'article nou, punt 1, paràgraf primer d'aquest decret, disposa que la direcció del CEP serà nomenada per la Conselleria d'Educació i Ciència, a qui correspon determinar les característiques de la convocatòria. Així mateix, es disposa que el director o directora del CEP, després d'haver participat en un concurs pùblic de mèrits, serà nomenat per ocupar la plaça per un període de tres anys, amb reserva de la seua destinació anterior, a la qual s'integrarà al finalitzar el període per al que fou nomenat.  
En virtut de tot això i d'acord amb l'article setze, apartat 8 del Decret 114/1993, de 26 de juliol, del Govern Valencià, pel qual s'estableix el Reglament Orgànic i Funcional de la Conselleria d'Educació i Ciència, resolc:  
Primer  
Convocar un concurs públic de mèrits entre funcionaris de carrera de la Generalitat Valenciana dels cossos docents dels nivells educatius no universitaris, d'acord amb els principis d'igualtat, mèrits i capacitat, per cobrir els llocs vacants de les direccions dels centres de professors d'Alacant, Alcoi, Ontinyent i del Centre Específic de Formació Professional de Cheste.  
Segon  
Aprovar les bases per les quals es regeix aquest concurs que s'inclouen com a annex I d'aquesta resolució, i també el barem de mèrits aplicable, recollit en l'annex II.  
Tercer  
Els aspirants seleccionats per a ocupar les places objecte d'aquesta convocatòria seran nomenats pel director general de Personal per un període de tres anys, amb reserva de la seua destinació anterior.  
Quart  
Els directors o directores que resulten nomenats tindran dret a percebre les retribucions bàsiques i el complement de destí pròpis del cos a què pertanyen, i com a complement específic, el fixat pel Govern Valencià en els acords retributius dels corresponents exercicis, per al personal docent que presta serveis en centres públics dependents de la Conselleria d'Educació i Ciència.  
Cinqué  
Contra la present resolució, que esgota la via administrativa, els interessats e interesades podran interposar-hi, amb la comunicació prèvia a aquest òrgan, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que disposa l'article 58 de la Llei de la Jurisdicció Contenciosa Administrativa, sense perjudici que se'n puga exercir qualsevol altre que s'estime oportu.  
DISPOSICIó FINAL  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
València, 5 de maig de 1995.- El director general de Personal: Luis Felipe Martínez Martíne.z  
ANNEX I   
Bases del concurs públic de mèrits per a la provisió dels llocs de direcció dels centres de professors d'Alacant, Alcoi i Ontinyent i del Centre Específic de Formació Professional de Cheste  
Primera. Participants  
1. Podran participar en aquest concurs de mèrits, sol·licitant un o més d'un llocs dels ofertats que hauran de ser allistats per ordre de prioritat, els funcionaris i les funcionàries de carrera docents, al servei de la Generalitat Valenciana.  
2. Els candidats han de tenir les condicions següents:  
a) Estar en activitat.  
b) Tenir un mínim de cinc anys complets d'exercici, computats amb data 31 d'agost de 1995 per als que pertanyen al cos de mestres o 30 de setembre del mateix any 1995 per la resta del professorat.  
c) Estar en possessió de la titulació que acredite llur coneixement del valencià (certificat de capacitació lingüística).  
Segona. Sol·licituds i documentació.  
- Sol·licituds  
1. Els participants en el concurs sol·licitaran el lloc o llocs a què aspiran, mitjançant sol·licitud ajustada al model que es publica com Annex III d'aquesta resolució, dirigida a la Direcció General de Personal.  
2. El termini de presentació serà de 25 dies naturals comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
3. Les sol·licituds i la documentació podran presentar-se al Registre General de la Conselleria d'Educació i Ciència, a les direccions territorials d'Educació o als llocs indicats en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
- Documents  
4. La sol·licitud anirà acompanyada de la següent documentació:  
a) Full de serveis certificat per la secretaria del centre docent de destinació, si aquesta és competent per realitzar l'esmentada funció, o per la Direcció Territorial d'Educació a què corresponga el centre de destinació. El full de serveis serà tancat el 31 d'agost o el 30 de setembre de 1995 segons calga.  
b) Fotocòpia compulsada del títol administratiu, tan sols en el cas que el full de serveis no estiga certificat per la direcció territorial d'Educació corresponent.  
c) Currículum escrit dels mèrits acadèmics i professionals del candidat o la candidata, datat i signat. La presentació d'aquest currículum es realitzarà en els impresos que, amb aquesta finalitat, podran arreplegar-se en la Conselleria d'Educació i Ciència, en les direccions territorials d'Educació, en els centres de professors i en les extensions dels centres de professors de la Comunitat Valenciana.  
La justificació documental dels mèrits que s'hi al·leguen haurà de ser entregada al final del procés de selecció, únicament pels professors seleccionats, per aixó no es lliurarà per endavant.  
Els aspirants a places que hagen desenvolupat llocs de treball en els centres de professors, el Programa d'Innovació i Reformes Experimentals, assessories didàctiques per a l'ensenyament en valencià o treballs en unitats de l'administració educativa la funció dels quals siga desenvolupar programes de formació del professorat i de renovació pedagògica, hauran d'al·legar en el seu currículum (pel que fa a l'apartat D), durant els períodes de desenvolupament d'algunes d'aquestes funcions, exclusivament la permanència en aquests llocs de treball.   
d) Projecte d'actuació plantejat per a tres anys de permanència en la plaça o places a què es concursa. Aquest projecte es fonamentarà en el que estableixen la Llei d'Ordenació General del Sistema Educatiu (LOGSE) i els distins decrets del Govern Valencià que el desenvolupen.  
La seua extensió serà de 50 pàgines com a màxim en format DIN A-4, amb un màxim de 30 línies per pàgina i 70 caràcters per línia. D'aquest projecte s'hauran de lliurar obligatòriament l'original i tres còpies.  
No s'acceptarà la incorporació al projecte d'annexos o altres documentacions complementàries.  
El projecte d'actuació haurà de contenir els següents aspectes:  
- Consideracions generals sobre la formació del professorat.  
- Bases teòriques en les quals es fonamenta el projecte.  
- Coneixement de l'àmbit d'actuació del centre de professors, pel que fa al seu context educatiu, sociolingüístic i sociocultural, així com de les posibles necessitats formatives.  
- Objectius: (a) com a organitzador i gestor del centre de professors; (b) com a coordinador de l'equip de treball; (c) en relació amb la formació general del professorat i (d) relatius a les línies d'acció del CEP en què pretén insciure la seua tasca.  
- Propostes per a l'adecuació de la fonamentació teòrica a les característiques concretes del centre o centres de professors als quals es concursa.   
En qualsevol cas, el projecte d'actuació no constituirà un compromís de treball al qual s'hagen de circumscriure les futures actuacions del director o directora en la plaça que se'ls adjudique, sinó que les línies bàsiques de la seua actuació sempre hauran d'ajustar-se a les directrius de l'administració educativa.  
5. Els participants podran retirar, si ho desitgen, un dossier amb referències legislatives, bibliogràfiques i altra documentació d'interés per a la confecció del projecte que es trobarà a la seua disposició en les secretaries de la Conselleria d'Educació i Ciència, les direccions territorials d'Educació, en els diferents centres de professors i en les extensions dels centres de professors de la Comunitat Valenciana.  
Així mateix, i amb la petició escrita prèvia dirigida al director del centre de professors corresponent, podran consultar les memòries d'activitats realitzades pels centres de professors en els últims tres anys. Els directors dels CEP garantiran el compliment i el respecte a aquesta norma.  
6. No es consideraran aquells mèrits que els candidats al·leguen i hagen estat obtinguts o computats després de la data en què finalitze el termini de presentació de sol·licituds.  
Tercera. Resolució  
El termini màxim per a resoldre l'admissió de les sol·licituds que formulen els interessats serà de cinc mesos. Si no hi recau resolució expressa en el termini establert, les sol·licituds s'entenderan desestimades, sense perjudici del que es dispose quan es dicte l'esmentada resolució.  
Quarta. Tribunals de valoració i comissió assessora  
1. La valoració de cadascuna de les fases em què consisteix el concurs de mèrits serà realitzada per un tribunal de valoració, constituït pels següents membres:  
- El director general de Personal o la persona en la qual delegue, que hi actuarà com a president.  
- Un tècnic de la Direcció General d'Ordenació i Innovació Educativa, a proposta del director general d'Ordenació i Innovació Educativa.  
- Un tècnic de la Direcció General de Personal, a proposta del director general de Personal.  
- Tres persones de reconegut prestigi en el camp de la formació del professorat i la renovació pedagògica, nomenats pel director general de Personal, a proposta del director general d'Ordenació i Innovació Educativa.  
- Un tècnic del Servei de Formació del Professorat de la Direcció General d'Ordenació i Innovació Educativa, amb veu i vot, designat pel director general de Personal, a proposta del director general d'Ordenació i Innovació Educativa, que actuarà com a secretari.  
A les reunions del tribunal de valoració podran assistir representats dels sindicats que formen part de la Mesa Sindical Sectorial d'Educació, amb veu però sense vot.  
2. A fi de garantir la màxima equanimitat i una valoració altament qualificada, el tribunal de valoració podrà tenir el suport d'una comissió assessora que elaborarà informes i propostes de valoració de cadascun dels projectes dels candidats.  
Aquesta comissió estarà formada com a mínim per tres especialistes de reconegut prestigi en matèria de renovació pedagògica i formació del professorat, designats pel director general de Personal, a proposta del director general d'Ordenació i Innovació Educativa.  
Els membres del tribunal de valoració i de la comissió assessora estaran subjectes a les causes d'abstenció i recusació establertes en els articles 28 i 29 de la Llei 30/1992, de 26 de novembre, del Procediment Administratiu Comú. La composició d'aquest tribunal de valoració i, si s'escau, de la comissió assessora es farà pública en les direccions territorials d'Educació i en la Conselleria d'Educació i Ciència, i s'obrirà un termini de reclamacions i esmenes de cinc dies per a poder fer efectiu el dret a recusació.  
3. Als efectes previstos en l'Ordre de 17 de febrer de 1986 que desplega el Decret 200/1985, el tribunal de valoració i la comissió assessora hauran de considerar-se incloses en la categoria primera de les previstes en el l'article 19.3.  
Cinquena. Valoració  
1. Una vegada revisats els requisits presentats pels candidats per a participar en el concurs de mèrits i acceptada la seua participació, s'iniciarà el concurs de mèrits que constarà de les següents fases:  
- Valoració del currículum.  
- Valoració del projecte d'actuació referit a la plaça o places a què es concorre.  
- Entrevista amb el candidat o candidata.  
2. Les puntuacions obtingudes en la valoració del currículum tindran un màxim de 55 punts i tindran caràcter eliminatori. La valoració del currículum serà realitzada pel tribunal mitjançant l'anàlisi de cadascun dels subapartats a què fa referència el currículum basant-se en les puntuacions que es determinen en l'annex II. En cap cas els mèrits presentats podran valorar-se per dos apartats diferents.  
3. No seran objecte de valoració aquells projectes d'actuació dels candidats o candidates que no hagen obtingut almenys 15 punts en el currículum.  
4. Per a la valoració del projecte es tindrà en compte:  
a) La fonamentació teòrica del projecte.  
b) El coneixement que el candidat tinga de l'àmbit d'actuació del centre de professors referent al seu context educatiu, sociolingüístic i sociocultural, així com de les possibles necessitats formatives.  
c) La proposta d'organització de treball en relació amb l'equip pedagògic del CEP.  
d) La qualitat del projecte i la viabilitat dels objectius que es pretenen aconseguir.  
5. Les puntuacions obtingudes en la valoració del projecte d'actuació tindran un màxim de 40 punts i seran, així mateix, eliminatòries quan el candidat o candidata no hi haja obtingut com a mínim 20 punts.  
6. Per a cadascuna de les places tan sols es convocarà a l'entrevista el candidat que haja obtingut major puntuació (sumats els dos apartats anteriors) i aquells altres candidats o candidates la puntuació dels quals es diferencie en cinq o menys punts respecte a l'obtinguda per aquell. ºnicament amb aquests efectes s'entredrà que les candidates o candidats son citats per la primera plaça a la que opten.  
7. El professorat sol·licitant podrà ser convocat, amb temps suficient i notificació personal, pel tribunal de valoració, a efectes de rebre aclariments, quan aquest ho estime oportú.  
Sisena. Procés de selecció  
1. La Direcció General de Personal farà públiques les relacions de candidats admesos per complir tots els requisits exigits en el perfil de les places, així com els exclosos, amb indicació del motiu, i s'obrirà un termini de cinc dies per a la presentació d'al·legacions i esmenes de documentació. Les al·legacions seran estudiades i resoltes pel tribunal de valoració.  
2. Recollits els informes emesos per la comissió assessora i, després d'estudiar-ne les propostes de puntuació, es reunirà el tribunal de valoració per a establir la puntuació definitiva obtinguda pels aspirants pel que fa al currículum professional i el projecte d'actuación.  
3. Els candidats i candidates seleccionats hauran de presentar la documentació justificativa dels mèrits al·legats i indicats al currículum el mateix dia en que es faça l'entrevista. Aquestes documentacions seran revisades per un funcionari de la Direcció General d'Ordenació i Innovació Educativa habilitat pel tribunal amb aquest efecte. Si hi hagués alguna dificultat en la revisió d'aquestes documentacions, aquest funcionari n'estendrà acta i l'elevarà al tribunal, qui, en reunió extraordinària, resoldrà la procedència de la proposta del nomenament per a la plaça, o si aquesta proposta no fora procedent, substituirà el candidat eliminat pel que, reunint els requisits exigits, tinguera la major puntuació.  
4. Una vegada efectuades les entrevistes amb els candidats, es faran públiques les relacions ordenades dels candidats amb les puntuacions obtingudes en cada una de les fases del concurs públic de mèrits, en els respectius taulers d'anuncis de les direccions territorials d'Educació i en la Conselleria d'Educació i Ciència i s'obrirà un nou termini d'al·legacions i subsanacions de 10 dies.  
Setena. Resolució del concurs  
Una vegada finalitzat el procés, el tribunal de valoració elevarà la proposta de nomenament al director general de Personal perquè faça el seu nomenament definitiu.  
Vuitena. Programa de formació  
1. Els directors i directores dels centres de professors nomenats amb motiu d'aquesta convocatòria, hauran de participar en un programa de formació, el disseny i el desenvolupament d'aquest serà responsabilitat de la Direcció General d'Ordenació i Innovació Educativa, per mitja del Servei de Formació del Professorat.  
2. Durant el mes de setembre de 1995, els directors i directores nomenats que procedescan del cos de professors d'Edcuació Secundària podran ser convocats a les reunions d informació i coordinació que s'estimen pertinents.   
Novena. Retirada de documents  
Passats dos mesos des de la publicació de la resolució definitiva en el Diari Oficial de la Generalitat Valenciana, s'obrirà un termini de 30 dies perquè els candidats no seleccionats puguen retirar la documentació presentada que estarà dipositada en la Direcció General d'Ordenació i Innovació Educativa.  
Quan l'aspirant resulte seleccionat, la seua documentació i el seu projecte d'actuació quedaran dipositats en el Servei de Formació del Professorat fins a l'acabament del període per al qual fou nomenat.  
ANNEX II   
Barem per a la valoració del currículum dels candidats  
a les direccions dels centres de professors  
1. Mèrits i puntuació màxima  
A) Titulacions diferents a les al·legades com a requisit per a l'ingrés en el cos: 5  
A.1 Títol de doctor (3 p); amb premi extraordinari (4 p)  
A.2 Llicenciatura (3 p)  
A.3 Diplomatura (2 p)  
A.4 Diploma de mestre de valencià (2 p)  
A.5 Titulacions atorgades per les escoles oficials d'idiomes: cicle elemental (0,50 punts), grau superior (1p)  
B) Experiència professional: 6  
B.1 Per cada any complet de serveis en educació (0,60 p)  
B.2 Per cada any complet de serveis en les administracions públiques (0,20 p)  
C) Experiència en organització i gestió de centres: 10  
C.1 Per cada any en la direcció o cap d'estudis d'un centre educatiu o un centre de professors (1 p)  
C.2 Per cada any en altre càrrec unipersonal (0,75 p)  
C.3 Per cada any com a membre electe del consell escolar, de centre, municipal o Consell Escolar Valencià (0,25 p)   
D) Docència en activitats de formació del professorat i de renovació pedagògica: 10  
D.1 Activitats de caràcter científic o didàctic organitzades per les administracions educatives, les universitats o altres entitats de reconegut prestigi, homologades o subvencionades per la Conselleria d'Educació i Ciència, en matèria de formació del professorat y de renovació pedagògica:  
- Per cada 10 hores de docència (0,40 p)  
- Per cada ponència (0,20 p)  
D.2 Serveis prestats en assessories de formació:  
- Per cada any de serveis en un centre de professors (0,75 p per any)  
- Per cada any de serveis en un Centre de Recursos (0,75 p per any)  
- Per cada any de serveis en el Programa d'Innovació i Reforma Experimental (0.75 p. per any)  
- Per cada any de serveis en una assessoria didàctica per a l'ensenyament en valencià (0,75 p. per any)  
- Per cada any de serveis es unitats de l'administració educativa que tinga com a funció desenvolupar programes de formació del professorat i de renovació pedagògica (0,75 p. per any)  
E) Assistència a activitats de formació del professorat organitzades per les administracions educatives, les universitats u altres entitats de reconegut prestigi, homologades o subvencionades per la Conselleria d'Educació i Ciència, en matèria de renovació pedagògica i de formació del professorat 10  
- Cursos, màsters i programes de formació: per cada crèdit o 10 hores d'assistència (0.10 p) (en aquells cursos els certificats dels quals no indiquen expresament el nombre d'hores es contabilitzaran 0,10 punts).  
- Seminaris i grups de treball (direcció, coordinació o participació): 0.30 p. per any.  
- Formació en centres (direcció, coordinació o participació): 0.30 p.per any.  
- Curs d'aptitud pedagògica: 0.30 punts  
- Per assistència a congresos, jornades, simposis, etc. (0,20 punts).  
F) Treballs d'experimentació, investigació i innovació educativa, sel·leccionats mitjançant convocatòria pública, realitzada per les administracions educatives o altres entitats de reconegut pretigi en matèria de formació del professorat i de renovació pedagògica: 7.  
F.1 Autoria o direcció (2 punts)  
F.2 Col·laboració (1 punt)  
F.3 Experimentació de la reforma del nou sistema educatiu (0.10 p per any)  
G) Publicacions de caràcter didàctic o científic, que hauran de tenir el ISBN o ISSN: 7  
G.1 Llibres (màxim dos autors)(2 p)  
G.2 Llibres col·lectius (a partir de tres autors) (1 p)  
G.3 Articles en revistes (0,25 )  
Total currículum: 55  
2. Projecte d'actuació referent a la plaça o places que se sol·licita:   
Total projecte: 40  
3. Entrevista (sols computable pels els candidats que el tribunal de valoració convoque):  
Total entrevista: 5